'AZTI, PREST, MOTZ!!' - - Tolosaldeko ataria
Anbune 2018-08-06 02:51
IX. Sega Ligako 3. saioa eta azkena jokatu da Altzo herrian Almitza Sega Elkarteak antolatuta. Lehen ekitaldia Etxalekun izan zen maiatzaren amaieran; bigarrena, berriz, Berastegin uztailaren 1ean.
Altzoko saioan 30 segalarik hartu dute parte 2 kategoriatan: gaztetxoak eta helduak. Kategori bakoitzean beste bi talde bereizi dira: emakumezkoak eta gizonezkoak. Europar erara jardun dute segalariek: belarraren pisua ez da kontuan hartu; bizkortasuna eta txukuntasuna baloratu dira. Amaieran, 6 haurrek erakustaldia eskaini dute.
Eguraldia lagun, giro ederra somatu da Santilazpi belardiaren inguruan. Ekitaldi polit eta bikaina izan da.
(Oharra: tripodeak kolpea jaso du, eta horregatik, hainbat dardar eta mugimendu somatuko duzu bideoan. Barkatu eragozpenak).